РАЈКО КУЗМАНОВИЋ

А

кадемик проф. др Рајко Кузмановић рођен је 1. децембра 1931. године у Челинцу, та­да­­шња Вр­бас­ка бановина, Краљевина Ју­го­сла­ви­ја. Жи­ви и ра­ди у Бањој Луци. Предсједник је Ака­де­ми­је наука и ум­јетности Републике Српске (од 2004), уни­вер­зи­тетски про­фесор емеритус (од 2009), предсједник Удру­­жења прав­ни­ка Републике Српске, на­цио­нал­ни пред­став­ник Свјет­ске асоција­ције прав­ни­ка и сена­тор Ре­пу­бли­ке Српске. Школо­вање му је било си­сте­­мат­ско и цје­ло­вито. Основну школу завршио је у Че­­линцу (1946), Нижу реалну гим­назију у Гра­дишци (1950), Учи­тељску школу у Бањој Луци (1954), Високу управну школу Свеу­чилишта у За­гребу (1964), Фи­ло­зофски факултет Свеучилишта у Загребу (1973), маги­стар­­­ске студије права на Прав­ном факултету у Загребу (1976), а докторску дисертацију одбранио је на Правном факултету у Мостару (1980). Највећи дио радног вијека посветио је високом образовању и науци (40 го­дина). Ње­гов *cursus honorum* текао је на уобичајен начин – асистент, до­цент, ванредни професор и редовни професор.

На Правном факултету у Бањој Луци два мандата обав­љао је дужност де­кана (1983–1985, 1996–2000). Биран је за ректора Универзитета у Ба­њој Лу­ци, такође у два мандата (1988–1992). Био је пред­сјед­ник општине Челинац (1959–1963), народни посланик у Скупштини СРБиХ (1963–1965) и пред­сјед­­­ник Уставног суда Републике Српске (1998–2002). На дужности пред­сједника Републике Српске био је од 2007. до 2010. године.

Активно је учествовао на бројним међународним скуповима и конг­ре­си­ма у: Дубровнику, Загребу, Сарајеву, Новом Саду, Јерусалиму, Бар­се­ло­ни, Ки­јеву, Москви, Паризу, Бриселу, Кишњеву, Палерму, Софији, Ва­шинг­тону, Бео­граду и др. Уже области његовог научног дјеловања су уставно право и упоредни политички системи. Написао је око 200 научних и стручних ра­до­ва, об­јав­љених у домаћим и међународним зборницима и часописима. Обја­вио је 34 књиге, међу којима су: *Čelinac kroz vjekove*, Banja Luka 1973; *Krajiški kulturno prosvjetni front, 1941–1945*,Banja Luka 1975; *Privremena narodna skupština DFJ – od AVNOJ-a do konstituante*,Beograd 1981; *Osnovi nauke o upravljanju* (коаутор), Beograd 1984. (још два из­да­ња 1987. и 1994); *Subjektivne snage u političkom sistemu SFRJ*, Banja Luka 1985; *Banjalučko školstvo u zemljo*­*tresu*,Banja Luka 1986; *Uporedni politički sistemi*,Banja Luka 1991; *Кон­сти­ту­тив­ни ак­ти Ре­пу­­бли­ке Срп­ске*, Ба­ња Лу­ка 1994; *Уставни суд Републике Српске и зашти­та устав*­*ности и законитости* (коаутор), Бања Лука 1999; *Ус­тав и права гра*­*ђана* (коаутор), Српско Сарајево 2000; *Osnovi ustavnog sistema Sjedinjenih Ame*­*ričkih Država – sudski sistem*,Banja Luka 2000; *Устав­но пра­во* (више изда­ња),Ба­ња Лу­ка 2002; *Основи државног уре­ђе­ња и школ­ско зако*­*но*­*дав*­*ство* (коаутор), Бања Лука 2003; *Есе­ји о устав­но­сти и др­жав­но­сти*, Ба­ња Лу­ка 2004; *Ври­јеме стабилизације – интервјуи и говори пред­сјед­ника 2007–2010*,Лакташи 2010; *Но­ви есе­ји о устав­но­сти и др­жав­но­сти*, Ба­ња Лу­ка 2010; *New es­seys on Con­sti­tu­ti­o­na­lity and Sta­te­ho­od*, na engleskom jeziku,Banja Luka 2011; *Трак­та­ты о кон­сти­ту­ци­он­но-пра­во­вом по­ло­же­нии Ре­спу­бли­ки Серб­ской*, Мо­сква 2013; *Уставно*­*правне теме*, Бања Лука 2013; *Metodologija nauč*­*no*­*istraživačkog rada* (коаутор), Banja Luka 2014; *Ustavno pra­vo*, peto izmi­je­njeno i dopunjeno izdanje, Banja Luka 2015; *Бесједе – при*­*лог аф­ир­мацији нау*­*ке и умјетности*, Бања Лука 2016.

Био је уредник више десетина монографија, часописа и зборника. Истра­жи­вања и пројекти велико су подручје његове активности. Учествовао је, као члан тима или координатор, у више од 30 пројеката. Одговорни је уре­д­ник и главни редактор *Енциклопедије Републике Српске*, најзначајнијег про­јекта Републике. По­ред научних и стручних радова, објавио је неколико стотина новинских чла­на­ка, изјава, коментара, фељтона и интервјуа, датих разним агенцијама, пи­са­ним и електронским медијима. Главни је и одго­ворни уредник часописа „Правна ријеч”.

За дописног члана Академије наука и умјетности Републике Српске иза­бран је 27. јуна 1997, а за редовног 21. јуна 2004. године. Био је први се­кре­тар Академијиног Одјељења друштвених наука (1997–2003) и потпред­сјед­ник ове институције (2003–2004).

Поред чланства у Академији наука и умјетности Републике Српске, члан је још шест престижних академија: Свјетске академије наука и умјетности (WAAS), Европске академије наука и умјетности (EASA), Кра­љев­ске акаде­мије за економију и финансије Шпаније (RACEF), Руске академије природ­них нау­ка (RAEN), Балканске академије наука и културе (BASC), те Акаде­мије нау­ка за високо образовање Украјине (ANVOU).

Добитник је бројних друштвених одликовања и признања: Ордена рада и Ор­­дена са сребрним зрацима (СФРЈ); Ордена Његоша I реда; Ордена час­ти са златним зрацима и Ордена Републике Српске на ленти (Република Срп­ска); Ор­дена Пе­тра Великог I реда (Руска Федерација); Ордена Светог Саве I ре­да (Си­нод Српске православне цркве); Ордена права I реда Свјет­ске асо­ци­јације правника; Ордена правног поретка Међународног уд­ру­­жења прав­ни­ка; По­веље општине Бања Лука; Златног грба града Бање Луке; Златне плакете општине Челинац; признања „Фе­мида” Ме­ђу­на­род­ног са­ве­за прав­ни­ка, за оданост правничком позиву и моралну до­сљед­ност у борби за из­гра­д­њу и очување правног система; дипломе „Витез науке и умјет­ности” (Рыцарь на­уки и ис­куств), највишег признања за науку и умјет­ност Руске ака­­демије при­родних наука; признања за животно дјело које му је доди­је­ли­ла општина Челинац, те бројних плакета, по­ве­ља, дип­ло­ма и дру­гих приз­на­ња.